
****

**ประกาศ อบต.แม่จัน**

**เรื่อง การรายงานผลการดำเนินงานในรอบปีงบประมาณ พ.ศ. 2555**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 ข้อ 30(5) กำหนดให้ผู้บริหารองค์กรปกครองส่วนท้องถิ่น เสนอผลการติดตามและประเมินผลต่อ สภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผน ประจำปีงบประมาณ พ.ศ. 2555

ดังนั้นเพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 และตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 ข้อ 30(5) อบต.แม่จัน จึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ. 2555 มา เพื่อให้ประชาชนได้มีส่วนร่วมในการตรวจสอบและกำกับการบริหารจัดการ อบต.แม่จัน ดังนี้

**ก. วิสัยทัศน์**

"เปี่ยมคุณภาพชีวิต เศรษฐกิจยั่งยืน บนพื้นฐานการศึกษา ศาสนา วัฒนธรรมประเพณี"

**ข. พันธกิจ**

1. ประชาชนมีอาชีพและมีรายได้เพียงพอแก่การยังชีพ

2.ประชาชนได้รับการส่งเสริมสนับสนุนด้านการศึกษา ศาสนา วัฒนธรรมประเพณี และภูมิปัญญาท้องถิ่น

/3. ประชาชน...

-2-

3.ประชาชนมีวิถีชีวิตถูกสุขอนามัย และมีคุณภาพที่ดี

4.ประชาชนไม่ยุ่งเกี่ยวกับยาเสพติด และตระหนักถึงภัยจากยาเสพติด

5.เด็ก เยาวชน สตรี ผู้สูงอายุ และผู้ด้วยโอกาส ได้รับการสงเคราะห์ตามสภาพปัญหา

6.ทรัพยากรธรรมชาติมีสภาพสมบูรณ์และสิ่งแวดล้อมไม่เป็นพิษ

7.มีการคมนาคม โครงสร้างพื้นฐาน และระบบสาธารณูปโภคสะดวกสบาย

8.จัดให้มีและบำรุงรักษาแหล่งน้ำเพื่อการอุปโภค-บริโภค และแหล่งน้ำทำการเกษตรเพียงพอ

9.ส่งเสริมการบริหารกิจการบ้านเมืองที่ดี

**ค. ยุทธศาสตร์การพัฒนา**

ได้กำหนดยุทธศาสตร์และแนวทางการพัฒนายุทธศาสตร์ไว้ 6 ยุทธศาสตร์ ดังนี้

**ยุทธศาสตร์ขจัดความยากจน**

1. พัฒนา และส่งเสริมกลุ่มอาชีพ

**ยุทธศาสตร์การพัฒนาทรัพยากรมนุษย์ และสังคม**

1. ส่งเสริมด้านการศึกษา

2. ส่งเสริมด้านการศาสนา ศิลปวัฒนธรรมประเพณีและภูมิปัญญาท้องถิ่น

3. ส่งเสริมด้านการสาธารณสุข การกีฬาและนันทนาการ

4. ส่งเสริมการป้องกัน และแก้ไขปัญหายาเสพติด

5. ส่งเสริมดารแก้ไขปัญหาเด็กเยาวชน สตรี ผู้สูงอายุ ผู้ด้อยโอกาสทางสังคม

**ยุทธศาสตร์การอนุรักษ์ทรัพยากรธรรมชาติและสิ่งแวดล้อม**

1. ส่งเสริมให้เกิดการเรียนรู้การอนุรักษ์ทรัพยากรธรรมชาติและสิ่งแวดล้อม

2. บำรุงรักษาทรัพยากรธรรมชาติและสิ่งแวดล้อม

**ยุทธศาสตร์ด้านคมนาคมและโครงสร้างพื้นฐาน**

1. ก่อสร้าง ปรับปรุง บำรุงรักษาถนนและสะพาน

2. ก่อสร้าง ปรับปรุง สถานที่สาธารณะประโยชน์และระบบสาธารณูปโภค

/ยุทธศาสตร์...

-3-

**ยุทธศาสตร์แหล่งน้ำ**

1. พัฒนาแหล่งน้ำอุปโภค-บริโภค

2. พัฒนาแหล่งน้ำเพื่อการเกษตร

**ยุทธศาสตร์การส่งเสริมการบริหารกิจการบ้านเมืองที่ดี**

1. ปรับปรุงระบบการให้บริการประชาชน

2. พัฒนาขีดความสามารถของบุคลากร-พัฒนาคุณธรรม การป้องกันปราบปรามการทุจริตคอรัปชั่น

**ง. การวางแผน**

อบต.แม่จัน ได้จัดทำแผนยุทธศาสตร์การพัฒนาและแผนพัฒนา 3 ปี (พ.ศ. 2555) ตามกระบวน การที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนา 3 ปี ต่อไป

อบต.แม่จัน ได้ประกาศใช้แผนพัฒนา 3 ปี (พ.ศ. 2555) ฉบับเพิ่มเติม เมื่อวันที่ 29 มิถุนายน 2555 โดยได้กำหนดโครงการที่จะดำเนินการตามแผนพัฒนา 3 ปี (พ.ศ. 2555) และแผนพัฒนาสามปี พ.ศ. 2555 เพิ่มเติม ดังนี้

/ง.การวางแผน...